**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 973/15-2**

**Podgorica, 28.12.2016.godine**

Agencija za zaštitu ličnih podataka i slobodan pristup informacijama-Savjet Agencije, postupajući po presudi Upravnog suda Crne Gore U.br. 2943/15 od 14.01.2016.godine, rješavajući po žalbi NVO Mans br. 15/75653 od 02.04.2015. godine izjavljene radi poništaja rješenja Apelacionog suda Crne Gore broj: V su.br. 12/15 od 17.03.2015. godine, na osnovu člana 38 Zakona o slobodnom pristupu informacijama (“Sl.list Crne Gore”, br0.44/12) i člana 238 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 18.05.2016. godine, donio:

**R J E Š E NJ E**

Žalba se usvaja.

Poništava se rješenje Apelacionog suda broj: V su.br. 12/15 od 17.03.2015. godine.

Odobrava se pristup informaciji po zahtjevu br.15/75653 od 04.03.2015. godine i obavezuje se Apelacioni sud Crne Gore, da dostavi informaciju podnosiocu zahtjeva NVO Mans i to kopiju: rješenja Pž.br. 101/09 od 13.10.2009.godine u roku od pet dana od dana kada je podnosilac zahtjeva dostavio dokaz o uplati troškova postupka Apelacionom sudu Crne Gore.

Obavezuje se NVO Mans da na ime troškovi postupka uplati 0,70 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Apelacionom sudu Crne Gore.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama NVO Mans na način što je odlučeno: „Odbija se zahtjev Mreže za afirmaciju nevladinog sektora – MANS-a, kojim je traženo dostavljanje informacije kopije rješenja Pž.br. 101/09 od 13.10.2009.godine.“ U obrazloženju rješenja navodi se da je, razmatrajući predmetni zahtjev, utvrđeno da se radi o informaciji koja se odnosi na dostavljanje kopije tačno određene sudske odluke-presude Pž.br. 101/09 od 13.10.2009.godine, u kom slučaju se ni anonimizacijom podataka ne bi mogli zaštiti podaci o ličnosti, te da je organ vlasti, imajući u vidu odredbe Zakona o slobodnom pristupu informacijama i pravnog stava Vrhovnog suda Crne Gore, u konkretnom slučaju, odbio pristup traženoj informaciji.

Protiv ovog rješenja u zakonskom roku podnosilac zahtjeva je uložio žalbu. U istoj se u bitnom navodi da rješenje pobija zbog pogrešne primjene materijalnog propisa. Da je dana 04. marta 2015.godine upućen zahtjev za pristup informacijama kojim je od Apelacionog suda tražena kopija rješenja Pž.br. 101/09 od 13.10.2009.godine, međutim dana 19.marta 2015.godine je dostavljeno rješenje kojim se zahtjev za slobodan pristup informacijama odbija. U daljem je navedeno da pobijano rješenje sadrži pogrešnu pravnu pouku, kojom je žaliocu dato 8 dana za izjavljivanje žalbe, iako je Zakonom o opštem upravnom postupku članom 224 propisano da se žalba podnosi u roku od 15 dana od dana dostavljanja rješenja. Zatim, da je u obrazloženju rješenja prvostepeni organ naveo da je odredbom člana 14 Zakona o slobodnom pristupu informacijama, propisano da organ vlasti može ograničiti pristup informaciji, ili dijelu informacije, ako je to u interesu zaštite privatnosti od objelodnjivanja podataka predviđenih zakonom kojim se uređuje zaštita podataka o ličnosti, i da je pravnim stavom Vrhovnog suda Crne Gore Su.VI broj 60/11 od 06.07.2011.godine, stavom III predviđeno da se neće dozvoliti pristup informaciji kada se traži pojedinačna tačno određena odluka. Žalilac navodi da je cilj Zakona o slobodnom pristupu informacijama da obezbijedi javnost i otvorenost djelovanja organa i omogući ostvarivanje prava na pristup informacijama od javnog značaja, čime se obezbjeđuje nadzor javnosti nad organima koji vrše javna ovlašćenja, sve u smislu ustvanog načela suverenosti, o neposrednom ostvarivanju vlasti od strane građana. U daljem se navodi , da žalilac smatra da je pravni stav Vrhovnog suda Su. VI broj 60711 od 06.07.2011.godine, u konkretnom slučaju, akt niže pravne vrijednosti od zakona koji reguliše pristup informacijama, i koji je u svakom slučaju donešen prije stupanja na snagu Zakona o slobodnom pristupu informacijama. Zatim da, navedeni zakon u članu 24 stav 1 propisuje da ako je dijelu informacije pristup ograničen, u skladu sa ćlanom 14 ovog zakona, organ vlasti dužan je da omogući pristup informaciji dostavljanjem njene kopije podnosiocu zahtjeva, nakon brisanja dijela informacije kojoj je pristup ograničen. Iz čega proizilazi da je prvostepeni organ imao pravo brisanja djelova informacija čijim objelodanjivanjem bi realno bila narušena privatnost lica, međutim žalilac smatra da je u konkretnom slučaju odredba člana 14 Zakona o slobodnom pristupu informacijama, zloupotrijebljena, pa je odbijen pristup kompletnoj informaciji. Između ostalog, navedeno je i da se ovakva odluka organa vlasti kosi i sa načelom javnosti suđenja koje je ustavno-pravnog ranga. Da se javnost krivičnog postupka ogleda u pravu svakog građanina, ne samo stranaka, već i drugih lica koja inače nijesu direktno i vitalno zainteresovana za ishod postupka, da prisustvuju suđenju, te da o postupku budu obaviještena i putem sredstava javnog informisanja. Osporeno rješenje, kako žalilac navodi, ne sadrži detaljno obrazloženje koje je propisano članom 203 stav 2 Zakona o opštem upravnom postupku, već se prvostepeni organ samo pozvao na propise, bez navođenja ostalih elemenata koje treba da sadrži obrazloženje, a koji bi upućivali na pravilnu primjenu materijalnog prava. Predloženo da Agencija za zaštitu ličnih podataka i slobodan pristup informacijama poništi rješenje Apelacionog suda broj: V su.br. 12/15 od 17.03.2015. godine i naloži donošenje rješenja u skladu sa Zakonom o slobodnom pristupu informacijama, te omogući pristup informacijama.

Rješenje Savjeta Agencije UPII 973/15-1 od 28.10.2015.godine je usvojena žalba kao osnovana.

Presudom Upravnog suda Crne Gore U.br. 2943/2015 od 14.01.2016.godine je poništeneo rješenje Savjeta Agencije UPII 973/15-1 od 28.10.2015.godine u kojoj se u bitnom navodi u kojoj se navodi da nalog dat u prvostepenom organu, pod određenim uslovima podnosiocu zahtjeva da dostavi traženu informaciju ne upućuje na zaključak da je pravilno primjenjen institu iz člana 238 stav 1 Zakona o opštem upravnom postupku. U daljem se navodi da insitut meritornog rješavanja stvari daje pravo drugostepenom organu da, kada utvrdi da su u prvostepenom rješenju pogrešno ocijenjeni dokazi, da je iz utvrđenih činjenica izveden pogrešan zaključak u pogledu činjeničnog stanja, da je pogrešno primijenjen pravni propis na osnovu kojeg je riješena upravna stvar ili ako nađe da je na osnovu slobodne procjene dokaza trebalo donijeti drukčije rješenje, on će svojim rješenjem poništiti prvostepeno rješenje i sam riješiti stvari.

Savjet Agencije se u smislu člana 40 stav 1 tačka 1 Zakona o slobodnom pristup informacijama obratio zahtjevom br.3506/15 od 08.06.2015.godine tražeći informaciju koja je predmet zahtjeva br.15/75653 od 04.03.2015. godine i te je Apelacioni sud Crne Gore dostavio i to: rješenja Pž.br.101/09 od 13.10.2009.godine ,od 05.02.2010.godine i od 18.02.2011.godine.

Nakon razmatranja spisa predmeta, navoda žalbe, neposrednog uvida rješenja Pž.br.101/09 od 13.10.2009.godine ,od 05.02.2010.godine i od 18.02.2011.godine, postupajući po presudi Upravnog suda Crne Gore 2943/2015 od 14.01.2016.godine nalazi da je žalba osnovana.

Savjet Agencije je poništio rješenje prvostepenog organa broj: V su.br. 12/15 od 17.03.2015. godine zbog pogrešne primjene materijalnog propisa. Savjet Agencije utvrdio je da je, u ovom konkretnom slučaju, tražena informacija kojoj se pristup ne može u ograničiti, u skladu sa članom 14 Zakona o slobodnom pristupu informacijma. Članom 7 Zakona o slobodnom pristupu informacijama je propisano da pristup informacijama je od javnog interesa, te da se može ograničiti samo radi zaštite interesa propisanih ovim zakonom. Kako je prvostepeni organ osporenim rješenjem ograničio pristup informacijama pozivanjem na član 14 stav 1 tačka 1 Zakona o slobodnom pristupu informacijama, kao i na pravni stav Vrhovnog suda Crne Gore VI Su.br.60/11 od 06.07.2011.godine Savjet Agencije je neposrednim uvidom u traženu informaciju utvrdio da nema ličnih podataka te da je neosnovano pozivanje prvostepenog organa na član 14 stav 1 tačka 1 Zakona o slobodnom pristupu informacijama te da u smuslu člana 4 Zkaona o slobodnom pristupu informacijama koji afirmiše transpretnost u radu obveznika Zakona te da je prvostepeni organ obavezna dostaviti shodno članu 13 Zakona o slobodnom pristupu informacijama traženu informaciju i cilju jačanja poverenja u pravosudni sistem i mogućnost pravne predvidljivosti sudskih odluka a što je u korist građana i u čemu se ogleda postojanje javnog interesa. Savjet Agencije nalazi da je pogrešna primjena pravnih propisa na osnovu kojeg je riješena upravna stvar a koja se sastoji još i u neosnovanom pozivanju na , pravni stav Vrhovnog suda Crne Gore VI br.60/11 od 06.07.2011.godine na osnovu kojeg se ne može vršiti ograničenja pristupa informacijama koja ne predviđa ni sam Zakon o slobodnom pristupu informacijama. Član 1 Zakon o slobodnom pristupu informacijama propisuje da pravo na pristup informacijama u posjedu organa vlasti ostvaruje se na način i po postupku propisanim ovim zakonom. Dakle značaj odredbe člana 1 Zakona je da se njome isključuje mogućnost propisivanja ograničenja pristupa informacijama drugim zakonima i opštim aktima. Pravni stav Vrhovnog suda Crne Gore VI br.60/11 od 06.07.2011.godine koji je donijet prije stupanja na snagu novog Zakona o slobodnom pristupu informacijama (“Sl.list Crne Gore”, br.44/12) ne može derogirati primjenu Zakona o slobodnom pristupu informacijama i staviti isti u pogledu primjene van snage. Jasno je u 14 Zakona o slobodnom pristupu informacijama su propisana ograničenja pristupa traženim informacijama te je samim donošenjem Zakona o slobodnom pristupu informacijama su predviđeni slučajevi ograničavanja pristupa informacijama te je pravno neutemeljeno pozivanje na ograničenja propisana Pravnim stavom Vrhovnog suda Crne Gore. U konkretnom slučaju podnosilac zahtjeva se nije pozvao na Zakonik o parničnom postupku i zahtjevao uvid i kopiranje spisa predmeta već na Zakon o slobodnom pristupu informacijama.Imajući u vidu činjenicu da je postupak vođen pred Apelacionim sudom vodjen postupak te donijeto rješenje Pž.br. 101/09 od 13.10.2009.godine te da je isti okončan a da je u vezi sa istim podnijet zahtjev za slobodan pristup informacijama Savjet Agencije je primjenivao odredbe Zakona o slobodnom pristupu informacijama i utvrdio da nema osnova za primjenu ograničenja iz člana 14 stav 1 tačka 1 Zakona o slobodnom pristupu informacijama. U svakom demokratskom društvu postoji potreba jačanja prava javnosti da zna. Naime nijedna odredba Zakona ne smije se tumačiti na način koji bi doveo do ukidanja nekog prava koje Zakon priznaje ili do njegovog ograničenja u većoj mjeri od one koja je propisana. Pravo na slobodan pristup informacijama zasnovano je na Ustavu Crne Gore i Zakonu o slobodnom pristupu informacijama. Zakon o slobodnom pristupu informacijama predstavlja lex specialis u odnosu na sve ostale zakone kojima se ova prava ograničavaju. Savjet Agencije je odobrio pristup informaciji po zahtjevu NVO Mans br.15/75653 od 04.03.2015. godine, pa je prvostepeni organ u obavezi da dostavi traženu informaciju podnosiocu zahtjeva i to kopiju: rješenja Pž.br. 101/09 od 13.10.2009.godine u roku od pet dana od dana kada je podnosilac zahtjeva dostavio dokaz o uplati troškova postupka Apelacionom sudu Crne Gore.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od pet dana od dana kada je podnosilac zahtjeva dostavio dokaz o uplati troškova postupka, ako su isti određeni.

Članom 33 stav 2,5 i 6 Zakona o slobodnom pristupi informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Kako tražena informacija kojoj se pristup omogućava ima 14 stranica primjenom člana 33 stav 2 Zakona o slobodnom pristupu informacijama i člana 1 Uredbe o naknadi troškova u postupku za pristup informacijama (Sl.list Crne Gore br.066/16) određuje se naknada troškova postupka u ukupnom iznosu 0,70 EUR i to na ime kopiranja 1 stranice po utvrđenoj cijeni od 0,05 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19.

Sa iznjetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**